Rotermanni soolaladu

Rotermanni soolaladu on paeehitis Tallinnas aadressil Ahtri 2. 

Rotermanni soolaladu valmis 1908. aastal baltisaksa inseneri Ernst Boustedti projekti järgi. Soolalao laskis ehitada Tallinna suurtööstur Christian Barthold Rotermann. Algul oli hoone ühekorruseline. Hoone võlvitud keldris asus soolaladu ja üleval töödeldi sisseveetud soola. 

Aastatel 1995–1996 hoone rekonstrueeriti ja muudeti arhitektuuri- ja kunstikeskuseks. Rekonstruktsiooniprojekti koostasid arhitekt Ülo Peil ja sisearhitekt Taso Mähar. Algselt ühekorruseline hoone muudeti vahelae ja galeriidega mitmekorruseliseks, mis pakkus võimaluse luua mitmesuguse iseloomuga näitusepindadeks. Aastal 1996 asus ülemisel korrusel Eesti Arhitektuurimuuseum, alumisel korrusel oli Eesti Kunstimuuseumi näitusesaal.. 13. mail  2005 kolis Eesti Kunstimuuseum soolalaost välja.

Viited

Välislingid

 
Karin Hallas. ROTERMANNI SOOLALADU: algus on juba ajalugu
Leonhard Lapin. "Rotermanni soolalao avastamine" Sirp, 29. jaanuar 2016

Kesklinna linnaosa ehitised
Sadama